CELEX: 32013R1047
Language: ro
Date: 2013-08-21 00:00:00
Title: Regulamentul delegat (UE) nr. 1047/2013 al Comisiei din 21 august 2013 de modificare a Regulamentului delegat (UE) nr. 114/2013 al Comisiei cu scopul de a corecta emisiile specifice medii de CO 2 pentru 2010 specificate pentru producătorul Piaggio  Text cu relevanță pentru SEE

29.10.2013   
            
            
               RO
            
            
               Jurnalul Oficial al Uniunii Europene
            
            
               L 285/1
            
         REGULAMENTUL DELEGAT (UE) NR. 1047/2013 AL COMISIEI
   din 21 august 2013
   de modificare a Regulamentului delegat (UE) nr. 114/2013 al Comisiei cu scopul de a corecta emisiile specifice medii de CO2 pentru 2010 specificate pentru producătorul Piaggio
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 11 alineatul (7),
   întrucât:
   
               (1)
            
            
               Producătorul de vehicule utilitare ușoare Piaggio a informat Comisia că emisiile specifice medii de CO2 pentru 2010 specificate pentru acest producător în Regulamentul delegat (UE) nr. 114/2013 al Comisiei din 6 noiembrie 2012 de completare a Regulamentului (UE) nr. 510/2011 al Parlamentului European și al Consiliului în ceea ce privește normele referitoare la cererea de derogare de la obiectivele privind emisiile specifice de CO2 ale vehiculelor utilitare ușoare noi (2) sunt incorecte. Producătorul a furnizat dovezi detaliate care să demonstreze că valoarea reală a emisiilor specifice medii de CO2 în 2010 a fost în mod semnificativ mai ridicată decât valoarea indicată în regulamentul respectiv.
            
         
               (2)
            
            
               Comisia a evaluat dovezile furnizate de Piaggio și consideră că este oportun să se corecteze valoarea în cauză.
            
         
               (3)
            
            
               Regulamentul delegat (UE) nr. 114/2013 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   În lista din anexa III la Regulamentul delegat (UE) nr. 114/2013, textul din a doua coloană, cu titlul „Emisiile medii (g/km)”, pentru marca „Piaggio” se înlocuiește cu „177,00”.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 august 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 145, 31.5.2011, p. 1.
   
      (2)  JO L 38, 9.2.2013, p. 1.